Sklep Splošnega sodišča (deveti senat) z dne 15. marca 2016 –
Larymnis Larko/Komisija
(Zadeva T‑576/14)
„Ničnostna tožba – Državne pomoči – Privatizacija – Podporni ukrepi za dolžnico tožeče stranke – Sklep, s katerim je bila pomoč razglašena za nezdružljivo z notranjim trgom – Neobstoj pravnega interesa – Nedopustnost“
1.                     Ničnostna tožba – Fizične ali pravne osebe – Pravni interes – Nujnost obstoječega in dejanskega interesa – Tožba zoper sklep Komisije, s katerim je ugotovljena nezdružljivost pomoči z notranjim trgom – Neobstoj neposrednega interesa upnika, ki zatrjuje kršitev njegovih gospodarskih in finančnih interesov – Nedopustnost (člen 263, četrti odstavek, PDEU) (Glej točke 17, 18, od 23 do 26.)
2.                     Ničnostna tožba – Fizične ali pravne osebe – Pogoji dopustnosti – Pravni interes – Procesno upravičenje – Kumulativna pogoja – Nedopustnost tožbe, če že eden od pogojev ni izpolnjen (člen 263, četrti odstavek, PDEU) (Glej točko 28.)
Predmet
Predlog za razglasitev ničnosti Sklepa Komisije C(2014) 1805 z dne 27. marca 2014, s katerim je bilo ugotovljeno, da prodaja nekaterih sredstev, ki jih upravlja družba Larko General Mining & Metallurgical Company SA, ne pomeni državne pomoči [SA.37954 (2013/N)].
Izrek
1.
Tožba se zavrže kot nedopustna.
2.
Družba Elliniki Metalleftiki kai Metallourgiki Larymnis Larko AE nosi poleg svojih stroškov tudi stroške Evropske komisije.